13)

M.A.901 ændres således: i) Litra a) affattes således: »a) Der udstedes et luftdygtighedseftersynsbevis i henhold til tillæg III (EASA-formular 15a, 15b eller 15c) efter afslutningen af et tilfredsstillende luftdygtighedseftersyn. Luftdygtighedseftersynsbeviset er gyldigt i et år.« ii) Som litra l) indsættes: »l) For ELA1-luftfartøjer, der ikke udfører erhvervsmæssige operationer, kan del 145- eller M.A. subpart F-vedligeholdelsesorganisationen, som udfører den årlige inspektion indeholdt i vedligeholdelsesprogrammet, forudsat at den er behørigt godkendt, udføre luftdygtighedseftersynet og udstede det tilsvarende luftdygtighedseftersynsbevis, forudsat at følgende betingelser er opfyldt: 1. Organisationen udpeger luftdygtighedseftersynspersonale, der opfylder alle følgende krav: a) luftdygtighedseftersynspersonalet har en certificeringspersonaleautorisation til det pågældende luftfartøj b) luftdygtighedseftersynspersonalet har mindst tre års erfaring som certificeringspersonale c) luftdygtighedseftersynspersonalet er uafhængige af sikringen af den vedvarende luftdygtighed for det luftfartøj, der er genstand for eftersynet, eller har overordnet myndighed vedrørende sikringen af den vedvarende luftdygtighed for hele det luftfartøj, der er genstand for eftersynet d) luftdygtighedseftersynspersonalet har erhvervet viden om de relevante dele af dette bilag (del M) til sikring af vedvarende luftdygtighed e) luftdygtighedseftersynspersonalet har erhvervet godkendt viden om procedurerne i den vedligeholdelsesorganisation, der er relevant for luftdygtighedseftersynet og udstedelsen af luftdygtighedseftersynsbeviset f) luftdygtighedseftersynspersonalet er blevet formelt godkendt af den kompetente myndighed, efter at de har foretaget et luftdygtighedseftersyn under tilsyn af den kompetente myndighed eller under tilsyn af organisationens luftdygtighedseftersynspersonale efter en procedure, der er godkendt af den kompetente myndighed g) luftdygtighedseftersynspersonalet har udført mindst ét luftdygtighedseftersyn inden for de seneste 12 måneder. 2. Luftdygtighedseftersynet udføres på samme tid som den årlige inspektion indeholdt i vedligeholdelsesprogrammet og af den samme person, som frigiver denne årlige inspektion, idet det er muligt at anvende bestemmelsen om 90 dages varsel i M.A.710(d). 3. Luftdygtighedseftersynet omfatter et fulddokumenteret eftersyn i overensstemmelse med M.A.710(a). 4. Luftdygtighedseftersynet omfatter en fysisk inspektion af luftfartøjet i overensstemmelse med M.A.710(b) og (c). 5. Et luftdygtighedseftersynsbevis, EASA-formular 15c, udstedes på vegne af vedligeholdelsesorganisationen af den person, der udfører luftdygtighedseftersynet, når det er godtgjort, at: a) luftdygtighedseftersynet er blevet udført på fyldestgørende og tilfredsstillende vis og b) vedligeholdelsesprogrammet er blevet gennemgået i overensstemmelse med M.A.710(ga) og c) der er ingen kendt manglende overensstemmelse, der kan bringe flyvesikkerheden i fare. 6. En kopi af det udstedte luftdygtighedseftersynsbevis sendes til den kompetente myndighed i luftfartøjets registreringsmedlemsstat inden for 10 dage efter udstedelsesdatoen. 7. Den kompetente myndighed i registreringsmedlemsstaten underrettes inden for 72 timer, hvis organisationen har fastslået, at luftdygtighedseftersynet ikke er overbevisende, eller hvis revisionen i henhold til M.A.901(l)5(b) viser uoverensstemmelser på luftfartøjet i relation til mangler i indholdet af vedligeholdelsesprogrammet. 8. Manualen eller redegørelsen for vedligeholdelsesorganisationen beskriver alle følgende: a) Procedurerne for udførelse af luftdygtighedseftersyn og udstedelse af det tilsvarende luftdygtighedseftersynsbevis. b) Navnene på det certificeringspersonale, der er autoriseret til at udføre luftdygtighedseftersyn og udstede det tilsvarende luftdygtighedseftersynsbevis. c) Procedurerne for gennemgangen af vedligeholdelsesprogrammet.«